Rjoerik-dinastie

Rjoerik-dinastie (afgelei van die Oudnoorse Hrœrikr "beroemde heerser") was die naam van die eerste heerser van Kiëf-Roes en sy afstammelinge. Die heersers het die titel великий князь (weliki knjaz of grootprins) en later царь (tsaar) gehad en het van die negende tot die dertiende eeu in Kiëf-Roes oor die verskillende stadstate regeer en tot in 1598 oor Moskowië en Rusland. Dit is opgevolg deur die Romanof-dinastie.

 Die begin 
Rjoerik (860 - 879), ’n halflegendariese Skandinawiese Warangiër (Wiking), was die eerste heerser van die streek. Hy het die dinastie begin wat vir die volgende 700 jaar regeer het. Sy hoofstad was Nowgorod in die noorde. Sy opvolger, Oleg, het die hoofstad in omstreeks 880 na Kiëf geskuif en dus die fondament gelê vir wat later as Kiëf-Roes bekendgestaan het.

Die eerste heersers was Skandinawiërs, maar mettertyd het hulle met die Slawiese volke saamgesmelt. Die eenheid in Kiëf-Roes is later versteur, onder meer deur burgeroorloë tussen die verskeie prinse, en teen 1132 het dit begin versplinter in verskeie kleiner state.

 Mongole 
Kiëf-Roes is eindelik in 1240 deur die Mongole vernietig, maar die Rjoerik-dinastie het aanhou regeer oor die verskeie prinsdomme en die opvolgerstate van Kiëf-Roes.

 Lys van grootprinse 
Hier volg ’n lys van die grootprinse en tsaars van die Rjoerik-dinastie.

 Grootprins Periode Gebied Opmerking Rjoerik   860 - 879    Nowgorod   Oleg die Wyse 879 - 912   Kiëf-Roes   Igor die Oue 912 - 945   Kiëf-Roes   Olga die Heilige 945 - 962  Kiëf-Roes   Swjatoslaf I die Veroweraar 962 - 972  Kiëf-Roes   Jaropolk I van Kiëf 972 - 980   Kiëf-Roes   Wladimir I die Grote 980 - 1015  Kiëf-Roes   Swjatopolk I die Vervloekte 1015 - 1019  Kiëf-Roes   Jaroslaf I die Wyse 1019 - 1054  Kiëf-Roes   Izjaslaf I 1054 - 1073<br.> + 1076 - 1078  Kiëf-Roes   Swjatoslaf II 1073 - 1076  Kiëf-Roes   Wsevolod I 1078 - 1093   Kiëf-Roes   Swjatopolk II 1093 - 1113   Kiëf-Roes   Wladimir Monomach 1113 - 1125   Kiëf-Roes  Stigter van die stad Wladimir Mstislaf I die Grote 1125 - 1132   Kiëf-Roes   Jaropolk II 1132 - 1139   Kiëf-Roes   Wsewolod II 1139 - 1146   Kiëf-Roes   Isjaslaf II 1146 - 1154   Kiëf-Roes  Met onderbrekings Joeri die Langarm 1154 - 1157   Kiëf-Roes   Isjaslaf III 1157 - 1159  Kiëf-Roes   Rostislaf 1159 - 1167  Kiëf-Roes   Mstislav II 1167 - 1169   Kiëf-Roes   Andrei Bogoljoebski 1168 - 1174   Wladimir   Michail van Wladimir 1174 - 1176   Wladimir   Wsewolod die Groot Nes 1176 - 1212  Wladimir   Konstantyn 1212 - 1218   Wladimir   Joeri II 1218 - 1238   Wladimir   Jaroslaf II 1238 - 1246   Wladimir  Mongoolse inval in 1240 Swjatoslaf III 1246 - 1249   Wladimir   Andrei II 1249 - 1252   Wladimir   Aleksander Nefski 1252 - 1263   Wladimir   Daniil 1263 - 1303   Moskowië   Jaroslaf III 1263 - 1271  Wladimir   Wasili Jaroslawitsj 1271 - 1277   Wladimir   Dimitri I 1277 - 1281<br.> + 1283 - 1293  Wladimir   Andrei III 1281 - 1283<br.> + 1293 - 1303  Wladimir   Michail 1303 - 1318  Wladimir   Joeri III Daniilowitsj 1318 - 1322  Wladimir  Seun van Daniil van Moskou Dmitri II 1322 - 1325  Wladimir   Aleksander Michailowitsj 1325 - 1327  Wladimir   Iwan I die Geldsak 1328 - 1341  Moskowië   Semjon die Trotse 1341 - 1353  Moskowië   Iwan II die Mooie 1353 - 1359  Moskowië   Dmitri Donskoi 1359 - 1389  Moskowië   Wasili I 1389 - 1425  Moskowië   Wasili II 1425 - 1462  Moskowië   Iwan III die Grote  1462 - 1505  Moskowië  Eerste heerser van die hele Rusland Wasili III 1505 - 1533  Moskowië   Iwan IV die Verskriklike 1533 - 1584  Rusland  Eerste tsaar van Rusland Fjodor I 1584 - 1598  Rusland  Laaste Rjoerik-afstammeling op troon 

 Sien ook 
 Lys van tsaars van Rusland